તમે એક વાત માર્ક કરી જ હશે કે અત્યારે તમામ કૉન્ગ્રેસીઓ નરેન્દ્ર મોદીની ટીકા કરવા મંડી પડેલા રહે છે. પોતાની લીટી લાંબી કરવા માટે બીજાની લીટીને ભૂંસવાનો પ્રયત્ન્ તેમને જ ભારે પડવાનો છે. પ્રજા એક જ વાત સોચે છે કે આ કૉન્ગ્રેસીઓ કેમ આખો દિવસ નરેન્દ્ર મોદીની પાછળ જ પડેલા રહે છે? શું તેમની પાસે તેમણે પોતે કરેલાં સારાં કાર્યોની વાત થઈ શકે એવું કાંઈ જ નથી? છેલ્લાં દસ વર્ષમાં કૉન્ગ્રેસના શાસનમાં શું એવી એક પણ સિદ્ધિ નથી ઉપલબ્ધ થઈ જેને કૉન્ગ્રેસના જમા ખાતે નોંધી શકાય? નરેન્દ્ર મોદી જાહેર ભાષણમાં શું બોલ્યા અને એનો વિરોધ કંઈ રીતે કરવો. બસ, આ એક જ કામ કૉન્ગ્રેસીઓની ફુલટાઇમ જૉબ બની ગઈ છે.